Source: https://pavolvarhanik.sk/pokladna/
Timestamp: 2018-06-18 13:04:59+00:00
Document Index: 17391942

Matched Legal Cases: ['§ 12', '§ 1', '§ 2', '§ 2', '§ 3', '§ 3']

Registračná pokladnica – kedy ju musíte mať a kedy nie | PAVOL VARHANÍK
Registračná pokladnica – kedy ju musíte mať a kedy nie
16. septembra 2012
V tomto článku sa dozviete, kedy musíte a kedy nemusíte používať registračnú pokladnicu.
Kedy potrebujete registračnú pokladnicu
Registračnú pokladňu musíte mať, ak na predajnom mieste prijímate tržbu z predaja tovaru alebo z poskytovania služieb v hotovosti alebo inými platobnými prostriedkami nahrádzajúcimi hotovosť.
Ak vám vaši zákazníci platia v hotovosti za váš tovar alebo služby, musíte mať regsitračnú pokladňu.
Ak vám vaši zákazníci platia platobnými kartami na mieste predaja, tiež musíte mať registračnú pokladňu.
Kedy nepotrebujete registračnú pokladnicu
Zákon definuje výnimky, kedy nemusíte mať registračnú pokladňu. Tu sú:
Povinnosť evidovať tržbu v registračnej pokladni sa nevzťahuje na
a) predaj
1. cenín, cestovných lístkov mestskej hromadnej dopravy, telefónnych kariet, dennej tlače a periodickej tlače,
2. mincí z drahých kovov, pamätných bankoviek, pamätných mincí, zberateľských mincí, hárkov bankoviek a súborov obehových mincí, ako aj bankoviek a mincí, ktoré boli stiahnuté z peňažného obehu a stratili status zákonného platidla po uplynutí obdobia určeného na ich výmenu, v Národnej banke Slovenska, 5) v bankách, 6) v pobočkách zahraničných bánk7) a na numizmatických burzách,
3. poštových cenín na filatelistických burzách,
4. tovaru prostredníctvom predajných automatov,
5. tovaru na dobierku,
6. doplnkového tovaru súvisiaceho s poskytovaním poštových služieb,
7. tovaru súvisiaceho s poskytovaním doplnkových služieb vo vozidlách železničnej dopravy a autobusovej dopravy, v leteckej doprave a vodnej doprave,
8. tovaru občanmi s ťažkým zdravotným postihnutím, 8)
9. živých zvierat okrem akvarijných rybičiek, exotického vtáctva, exotických zvierat, hadov, škrečkov, morčiat a iných hlodavcov,
10. tovaru predávaného vo vysokohorských zariadeniach, ktoré sú bez napojenia na cestnú sieť a verejnú rozvodnú sieť elektrickej energie,
11. tovaru vyrobeného v rámci praktického vyučovania žiakov,
b) služby poskytované
1. občanmi s ťažkým zdravotným postihnutím, 8)
2. vo vysokohorských zariadeniach, ktoré sú bez napojenia na cestnú sieť a verejnú rozvodnú sieť elektrickej energie,
3. v rámci praktického vyučovania žiakov,
4. prostredníctvom predajných automatov.
Na ktoré služby sa vzťahuje povinnosť evidencie tržieb v registračnej pokladnici
Ako ste sa dozvedeli vyššie, pri prijímaní platieb za tovary a služby v hotovosti musíte používať registračnú pokladňu. Zákon však v prípade služieb ide ešte ďalej a presne definuje konkrétne služby, na ktoré sa vzťahuje povinnosť evidencie tržieb v hotovosti registračnou pokladňou.
Ak prijímate platby v hotovosti alebo platobnou kartou na mieste predaja za vymenované služby, musíte mať registračnú pokladňu.
Ak prijímate platby v hotovosti za akékoľvek iné služby, než sú vymenové, nemusíte mať registračnú pokladňu.
Služby, na ktoré sa vzťahuje povinnosť evidencie tržieb v elektronickej registračnej pokladnici:
96.09 Ostatné osobné služby, a to len pri strihaní psov, pri opatrovateľských službách domácich zvierat, pri činnosti hotelov pre zvieratá, pri službách svadobných kancelárií a pri činnosti štúdií poskytujúcich tetovanie a piercing
Na záver pridávam ešte malý zoznam čnností, pri ktorých sa často pýtate na povinnosť mať registračnú pokladňu:
Príklady situácií, kedy musíte mať registračnú pokladňu:
Bar, krčma
Stánok s občerstvením
Stánok na trhu, jarmoku
Príklady situácií, kedy nemusíte mať registračnú pokladňu:
Zákazníci vám platia platobnými kartami alebo cez PayPal na internete – napríklad v e-shope.
Posielate tovar na dobierku.
Zákazníci vám platia prevodom z ich účtu na váš účet.
Zákazníci vám platia vložením peňazí na váš účet.
Zákazníci vám posielajú peniaze poštovou poukážkou.
Značky:Faktúry a iné účtovné doklady, S.r.o., Začiatok podnikania, Živnosť / SZČO
Predchádzajúci článokMusíte uhradiť šek za zápis do registra obchodu a živností?
Nasledujúci článokObmedzenie hotovostných platieb nad 5 000 eur
26. januára 2007
Tento článok má 41 komentárov
marekaj
11 sep 2012 Prihláste sa pre odoslanie odpovede
Dobry den prajem. Viete mi niekto poradit prosim,kde by som nasiel zoznam predajcov na beznom jarmoku? Dakujem
Edita Krassova
18 sep 2012 Prihláste sa pre odoslanie odpovede
Dobrý deň. Chcem radu. Ak mám ohlásenú registračnú pokladňu na DÚ. A ešte nemám nahlásenú prevádzku predajne.Pán ktorý mi ju s fiškalizoval mi hovoril niečo o robení denných uzávierok aj ked bez predaja.Ako to mám chápať.Je to trochu na hlavu.Asi som zle pochopila, že uzávierku treba robiť až ked otvorím predajňu..Aj ked nepredám žiadny tovar. A nie ked nemám otvorený obchod. Dakujem za opoved.
Dobrý deň, denné uzávierky musíte vyhotovovať len za dni, v ktorých ste mali tržbu. Za dni, v ktorých ste tržbu nemali, nemusíte vyhotovovať denné uzávierky.
Je to uvedené v § 12 zákona o používaní registračnej pokladnice. Tu je citát z uvedeného zákona:
Podnikateľ z údajov v prevádzkovej pamäti vyhotovuje dennú uzávierku; dennú uzávierku podnikateľ vyhotovuje len za dni, v ktorých mal tržbu.
Z toho vyplýva, že ak ste ešte neotvorili vašu predajňu a teda ste ešte nemali žiadne tržby, nemusíte robiť dennú uzávierku.
Dobrý deň, moja otázka znie:
Potrebujem reg. pokladňu ak chcem podnikať ako cyklokurier alebo prepravovať osoby na bicyklovej rikši? Ďakujem.
19 sep 2012 Prihláste sa pre odoslanie odpovede
Dobrý deň, nepotrebujete registračnú pokladňu, pretože vaša služba nie je uvedená v zozname služieb, na ktoré sa vzťahuje povinnosť mať registračnú pokladňu. Zoznam služieb nájdete vyššie v článku.
elenahajnis
16 nov 2012 Prihláste sa pre odoslanie odpovede
Dobry den, otazka :
podnikatelsky subjekt ma registracnu pokladnu, mal v prevadzle kaviaren, momentalne prevadzka bola predana dalsiemu podnikatelskemu subjektu, ci je potrebne neako oznamit na DU ze registracna pokladna momentalne sa nepouziva ?
10 dec 2012 Prihláste sa pre odoslanie odpovede
chcela by som sa spýtať, či a ak áno, tak odkedy potrebujem registračnú pokladňu? Či od dátumu začatia podnikania, alebo až od pridelenia statusu chránenej dielne hygienou /je tam rozdiel cca 2 mesiace)? Podnikať idem vo výrobe jednoduchých drevárskych výrobkov.
Registračnú pokladňu musíte mať od toho dňa, kedy začnete prijímať platby v hotovosti.
Soňa Blesáková
plánujem si otvoriť živnosť Numerológia a astrológia. Nie je mi jasné, či mi pri tomto druhu podnikania vznikne povinnosť účtovať platby cez registračnú pokladnicu. Ďakujem vopred za odpoveď.
V článku máte vymenované služby, na ktoré sa vzťahuje povinnosť mať registračnú pokladňu. Numerológia a astrológia tam nie je, čiže nemusíte mať registračnú pokladňu.
11 dec 2012 Prihláste sa pre odoslanie odpovede
Pavol, ste poklad, dakujem.
matus097
16 dec 2012 Prihláste sa pre odoslanie odpovede
chceli by sme si s manželkou (ktorá momentálne požiadala o príspevok na podnikanie z ÚP – je nezamestnaná a ja mám zamestnanie na TPP) otvoriť malý obchodík. Živnosť si teraz založím na seba, ale len do doby, pokým si nevybaví ten príspevok. Kúpil by som si na seba reg. pokladňu a otázka je, či sa dá neskôr táto pokladňa bez problémov „napísať“ na manželkinu firmu, prípadne či si ju môže napísať do nákladov (keby ju odo mňa odkúpila). Proste ide o to, že chceme už podnikať, nechceme dlho čakať na príspevok z ÚP (ten sa použije skôr len na odvody a nájom). Myslíte, že je to správny postup? Ďakujem za odpoveď.
14 jan 2013 Prihláste sa pre odoslanie odpovede
zacinam podnikat ako opravar pc podla toho co som cital usudzujem ze pri servise pc nepotrebujem registracnu pokladnu alebo ano?
Dobry den, mame s.r.o. vinarstvo a dali sme si vyrobit etikety na flase. Tlaciarenska firma, ktora nam ich vytlacila nam vystavila fakturu a tu sme pre kratkost casu prisli zaplatit v hotovosti – dostali sme klasicky prijmovy pokladnicny doklad o zaplateni. Islo o sumu 400 €. Nasa uctovnicka fakturu s tymto dokladom nechce akceptovat, ziada k tomu pokladnicny blok z registracnej pokladne alebo potvrdenie z banky, ze bola uhrada uskutocnena prevodom alebo vkladom na ucet. Tlaciarenska firma nema povinnost viest registracnu pokladnu, preto nam dala prijmovy doklad. Viem, ze toto sa v praxi bezne deje a faktury sa do urcitej sumy mozu platit v hotovosti s tym, ze firma ak nema povinnost mat reg. pokladnu mi vyda prijmovy pokladnicny doklad s jasne vypisanymi nalezitostami, ze ide o uhradu faktury v hotovosti. Prosim o info, ci je tato situacia v poriadku a ci naozaj uctovnicka nemoze takuto fakturu akceptovat. Dakujem velmi pekne.
26 feb 2013 Prihláste sa pre odoslanie odpovede
matus097 – Dá sa to.
johnoo – Pokladňu nepotrebujete (ak nebudete aj predávať PC alebo samostatné komponenty).
rada by som sa spýtala, či potrebujem registračnú pokladňu pri vizážistike (v živnosti uvedené ako skrášľovanie tela) a pri maľovaní na tvár deťom (napr. na trhoch).
Nie som si totiž istá, čo znamená
18. Služby na zlepšenie telesnej pohody
Kozmetický zásah to nie je, takže si myslím, že podľa článku nepotrebujem reg. pokl., ale rada by som získala istotu.
10 apr 2013 Prihláste sa pre odoslanie odpovede
Dobry den, som na invalidnom dochodku a chcela by som si zalozit zivnost na drobne upravy odevov v domacnosti. Vie mi niekto poradit, ci potrebujem registracnu pokladnu?
30 apr 2013 Prihláste sa pre odoslanie odpovede
Prosím o radu.Chcem z Angilicka dovážať značkovy´textil.Potrebujem extra povolenie z colného úradu?Som začímajúci podnikateľ a každá dobrá rada poteší.Môžem takýto tovar predávať aj ambulantne?Veľmi pekne dakujem.Lolika
28 mája 2013 Prihláste sa pre odoslanie odpovede
som živnostníčka a vyrábam rastlinné produkty, ale nemám žiadnu obchodnú prevádzku, svoje výrobky ani nedodávam do obchodnej siete a som invalidná dôchodkyňa (ale nemám preukaz ZŤP). Zákazníci mi platia v hotovosti, musím mať registračnú pokladňu?
Mám známu, ktorá pečie doma torty na živnosť a ona nemá registračnú pokladňu. Tak neviem ako to je?
24 júna 2013 Prihláste sa pre odoslanie odpovede
prosila by som o informáciu či musím mať ERP na predaj bižutérie a bižutérných výrobkov nie v stánkoch, nie v tržniciach, ale doma…..som invalidná dôchodkyňa a som ZŤP, len živnosť je založená na manžela….predpokladám, že áno i keď som to priamo v povinných nenašla.
2 dec 2013 Prihláste sa pre odoslanie odpovede
Sme s.r.o. , všetky úhrady idú cez účty… ale, možno 2x-3x do roka sa stane, že zákazník chce zaplatiť faktúru za služby ( montáž oplotenia , zábradlia) v hotovosti…musíme mať v takýchto ojedinelých prípadoch aj tak ERP??? ďakujeme pekne.
MiroslavBakura
22 apr 2014 Prihláste sa pre odoslanie odpovede
Dobrý deň, chcem sa spýtať či musím mať ERP v prípade že robím umeleckú -kúzelnícku produkciu v spoločenských domoch kde pred predstavením budem predávať vstupenky. Ide o nepravidelný predaj. Predstavenia možno budú 2 max 3 za mesiac. K tomu sa chcem ešte spýtať ako je to z uzávierkou. Tú teda spravím iba v dňoch kedy predám lístky v prípade ak je nutná pokladna. Som z toho trulo! 😀 ďakujem
motylik2010
28 aug 2014 Prihláste sa pre odoslanie odpovede
chcem sa opýtať priateľ chce podnikať s bagrom a pracovným strojom chcem sa opýtať či musí mať erp? tržbu bude príjimať v hotovosti na mieste kde bude pracovať s tým bagrom, alebo stačí keď mu vystaví PPD a potom v kancelárii si vyzdvihne faktúru?
Lýdia Škorvánková
23 jan 2015 Prihláste sa pre odoslanie odpovede
chcem sa spýtať či potrebujem registračnú pokladňu ked mám zákazkové krajčírstvo a robím služby úpravy odevov .Tovar nepredávam, ale prímam peniaze v hotovosti na prímový doklad.
28 jan 2015 Prihláste sa pre odoslanie odpovede
prosím vás máme dielňu na na viazanie časopisiv, výrobu rôznych vecí z papiera,potrebujeme registrčnú pokladnicu?
9 mar 2015 Prihláste sa pre odoslanie odpovede
Dobry den , potreboval by som poradit so zakonom o erp 289/2008 označenie tovaru – pise sa niekde co je to nazov tovaru ? tricko je tricko , cigarety su cigarety …. treba to na blocku z erp specifikovat ? dakujem za radu a pomoc !
Zuzana Kozacikova
chcela by som sa spytat či osoba ktorá vykonáva BOZP pre SZCO a PO musi mat regitracnu pokladnu. Raz za čas pri kontrole BOZP zakupi has. potreby ktore zaroven prefakturuje inej PO.
Roman Kr.
19 mar 2015 Prihláste sa pre odoslanie odpovede
Sme menšia realitná kancelária, s.r.o. zaoberajúca sa sprostredkovaním predaja a prenájmu nehnuteľností a prenájmom našich nehnuteľností. Platby prijímame cca 2-3xmesačne. Musíme mať registračnú pokladňu? Alebo prímať všetko priamo na účet? …ap platby za nájom?
24 sep 2015 Prihláste sa pre odoslanie odpovede
V clanku pisete ze pri predaji telefonnych kariet nie je treba registracna pokladna. Plati to rovnako aj pri predaji SIM kariet ?
26 okt 2015 Prihláste sa pre odoslanie odpovede
Chcel by som zistiť či môžeme mať ERP registrovanú na Občianske združenie a predávať na remeselných trhoch. Je možnosť do ERP naprogramovať viacero členov OZ-každý robí iné remeslo,snažíme sa o rekonštrukciu dobových postupov historických remesiel.
Chcem sa spytat ci musim mat Registračnu pokladnu aj ked nemam zaiden tovar na predajni ale mam iba vzorniki.dakujem
Štefan Mydla
14 nov 2015 Prihláste sa pre odoslanie odpovede
Chcel by som vedieť, či je potrebná reg. pokladňa na servisné práce plynových zariadení u zákazníka.
FK futbal
14 jan 2016 Prihláste sa pre odoslanie odpovede
Sme futbalový klub a v areáli máme občerstvenie potrebujeme RP a tak isto pri predaji Lístkov na vstup na zápas?
lenuliatenko
12 feb 2016 Prihláste sa pre odoslanie odpovede
Prosim o radu – hackujem hracky, nepodnikam ide o zalubu.. chcela by som svoje vyrobky predavat na jarmoku a mam dodat cestne vyhlasenie v ktorom mam uviest dovod preco nemam registracnu pokladnicu.. ale neviem ktory dovod mam uviest, mam zakruzkovat jednu z nasledovnych moznosti:
*§ 1 ods. 2 – nie som podnikateľom podľa § 2 ods. 2 Obchodného zákonníka,
*§ 2 písm. j) – neposkytujem službu uvedenú v Prílohe č. 1 k zákonu,
*§ 3 ods. 2 písm. a) – povinnosť evidovať tržbu sa nevzťahuje na predaj tovaru uvedenom v tomto ustanovení,
*§ 3 ods. 2 písm. b) – povinnosť evidovať tržbu sa nevzťahuje na poskytované služby (napr. občanmi s ťažkým zdravotným postihnutím).
Som aj drzitelkou preukazu ztp..
10 mar 2016 Prihláste sa pre odoslanie odpovede
Dobrý deň, prosím o radu. Ak ukončím prevádzku ale živnosť nie,do kedy možem používať ERP? Jedná sa mi o vyplatenie v hotovosti konečných zásob. Ďakujem
musi mat registracnu pokladnu realitna kancelaria? dakujem Ingrid
17 mája 2016 Prihláste sa pre odoslanie odpovede
Pekný večer .chcem sa opýtať či potrebujem registračnu pokladnu pri zakladaní volnej živnosti veštenie a numerologia,Dakujem
Simona Humajová
14 júna 2016 Prihláste sa pre odoslanie odpovede
Dobrý deň, potrebovala by som poradiť, fakturujem jednej rakúskej firme tovar a zaplatia mi ho v hotovosti. Potrebujú aj rakúšania bločik z registračnej pokladne? Ďakujem za radu
8 júla 2016 Prihláste sa pre odoslanie odpovede
Dobrý deň. Rad by som sa informoval ci je nutné mať registračnú pokladňu pre jednorazovú víkendovú akciu kde je skakaci hrad pre deti za ktorý sa bude vyberať vstupné. Dakujem
Paulína Lizáková
16 mar 2017 Prihláste sa pre odoslanie odpovede
Sme sročka a budeme vyrábať ovčí hrudkový syr a rôzne iné výrobky z ovčieho mlieka. Otázka znie: Všetky produkty bude odoberať odberateľ – mliekareň na ďalšie spracovanie kde sú uhrády faktúr na bankový účet. Občas sa stane, že príde kupujúci – súkromná osoba stane sa to asi cca 5 krát do roka a bude chcieť kúpiť výrobok priamo od nás. Musíme mať registračnú pokladňu alebo stačí ak mu vypíšem šek na poštu? Ďakujem
22 mar 2017 Prihláste sa pre odoslanie odpovede
Prosím vás som autodopravca- sypaný materiál. vystavujem faktúry, ktoré sú na 99% hradené cez banku. Ak priveziem niekomu materiál, mám vystavenú faktúru s príjmovým dokladom. Ide iba o platbu v hotovosti. Musím mať registračnú pokladnu aj ako autodopravca? Z danového mi odpísali, že nie, nie som v zozname ktorý sa týka registrečných pokladní. a teraz mi dali z danového pokutu za jeden takýto doklad- príjem v hotovosti. Ako je to teda?